b'\n_START_ARTICLE_\nBioteknologi\n_START_SECTION_\nHistorie\n_START_PARAGRAPH_\nBioteknologi er et nytt ord p\xc3\xa5 en type naturvitenskap som har blitt brukt i flere \xc3\xa5rhundrer. Da det ble bakt br\xc3\xb8d, brukte folk bioteknologi uten at de visste det. N\xc3\xa5r man baker br\xc3\xb8d, tilsetter man gj\xc3\xa6r for at br\xc3\xb8det skal heve seg, og det som skjer, er at en kjemisk prosess begynner som gj\xc3\xb8r at gj\xc3\xa6ren begynner \xc3\xa5 produsere karbondioksid (CO\xe2\x82\x82). Karbondioksiden gj\xc3\xb8r at br\xc3\xb8det hever seg. Bioteknologi har blitt brukt i flere anledninger som f.eks. n\xc3\xa5r man laget \xc3\xb8l eller vin, og n\xc3\xa5r man laget ost.\n_START_SECTION_\nKloning av mennesker\n_START_PARAGRAPH_\nKloning av mennesker er et omdiskutert tema. Hvis en skulle klone et menneske m\xc3\xa5tte en brukt terapeutisk kloning. Det er \xc3\xa5 klone menneskeceller med et m\xc3\xa5l om \xc3\xa5 lage stamceller som kan gi opphav til cellevev, noe som ogs\xc3\xa5 kanskje kan brukes til \xc3\xa5 helbrede alvorlige sykdommer. Det er enda ikke blitt klonet et menneske i verden, men noen forskere har sagt at de har som m\xc3\xa5l \xc3\xa5 klone mennesker.\n_START_SECTION_\nUtdannelse\n_START_PARAGRAPH_\nFor \xc3\xa5 kunne jobbe innen bioteknologi m\xc3\xa5 en g\xc3\xa5 ingeni\xc3\xb8rstudier eller realfagsstudier. For \xc3\xa5 kunne g\xc3\xa5 Ingeni\xc3\xb8rstudiet m\xc3\xa5 en tilfredsstille spesielle krav innen realfag og innen matematikk. Fordypning i bioteknologi gir studenten kjennskap til biokjemi, mikrobiologi, genteknologi og biokjemiteknikk. _NEWLINE_Etter fem \xc3\xa5rs studium p\xc3\xa5 universitet eller tre \xc3\xa5rs studium p\xc3\xa5 h\xc3\xb8yskole kan man f\xc3\xa5 tittelen ingeni\xc3\xb8r. En kan finne jobber innen kjemisk industri, milj\xc3\xb8, oljeindustri, legemiddelbransjen osv. Ved tre \xc3\xa5rs ingeni\xc3\xb8rutdanning ved en h\xc3\xb8yskole kan man ta en to \xc3\xa5rs p\xc3\xa5bygging til mastergrad ved universitet enten i utlandet eller i Norge.\n_START_SECTION_\nNorsk forskning\n_START_PARAGRAPH_\nBioteknologi er en type forskning Norge har begynt \xc3\xa5 satse p\xc3\xa5, men bruker lite penger til dette sammenlignet med flere andre land. I fjor\xc3\xa5rets statsbudsjett ble det gitt 100 millioner med forslag om \xc3\xa5 \xc3\xb8ke med 50 millioner i \xc3\xa5r. Det ble likevel lite i forhold til det for eksempel USA bruker p\xc3\xa5 bioteknologi, 120 milliarder i \xc3\xa5ret._NEWLINE_Innen marin bioteknologi og medisinsk diagnostikk hevder Norge seg bra. Firma som Biotec Pharmacon, Maritex og Intervet Norbio hevder seg bra p\xc3\xa5 omr\xc3\xa5dene sine. Grunnen til at Norge hevder seg godt innen marin bioteknologi er fordi Norge satser p\xc3\xa5 lakseoppdrett. Det er drivkraften for forskningen. Det er verd \xc3\xa5 merke seg at Direktoratet for naturforvaltning i august 2009 frar\xc3\xa5der videre vekst innen lakseoppdrett p.g.a den store trusselen mot bestandene av villaks. _NEWLINE_Biotec Pharmacon selger for \xc3\xb8yeblikket Norges dyreste eksportvare, sm\xc3\xa5 porsjoner vann med rensende enzymer fra opptinte reker. Et gram av dette vannet koster 1 million kroner. De har s\xc3\xa5 stor ettersp\xc3\xb8rsel at de sliter med \xc3\xa5 produsere nok. _NEWLINE_Det norske selskapet GenoMar jobber med \xc3\xa5 utvikle en ny type oppdrettsfisk kalt tilapia. Det er en type oppdrettsfisk som har blitt laget ut fra en robust stamfar fra den afrikanske ferskvannsfisken tilapia. Eksperter p\xc3\xa5 laks sier den har en helt n\xc3\xb8ytral smak som kan tilpasses etter hva den f\xc3\xb4res med.'